**EESTI UJUMISLIIDU UJUMISVÕISTLUSTE ÜLDJUHEND**

*Kehtib alates 01.01.2025*

**§ I ÜLDSÄTTED**

1.1. Üldjuhendi eesmärk on Eesti Ujumisliidu (edaspidi EUL) liikmete ja ujujate kodustel ja rahvusvahelistel ujumisvõistlustel osalemise reguleerimine, Eesti rekordite püstitamise õiguse reguleerimine, Eesti Vabariigis läbiviidavate meistrivõistluste juhendite ühtlustamine ning võistluste heal tasemel ladus läbiviimine.

1.2. EUL loeb hooajaks perioodi 1. jaanuarist 31. detsembrini.

**§ II VÕISTLUSTE LIIGID**

2.1. EUL-i poolt korraldatavad võistlused:

2.1.1.    Eesti meistrivõistlused ujumises:

a)     Eesti meistrivõistlused;

b)    Eesti juunioride meistrivõistlused;

c)     Eesti noorte meistrivõistlused;

d)    *masters*ujumise Eesti meistrivõistlused.

e)    lühiraja Eesti meistrivõistlused;

f)      lühiraja Eesti juunioride meistrivõistlused;

g)     lühiraja Eesti noorte meistrivõistlused;

h)    lühiraja *masters*ujumise Eesti meistrivõistlused.

2.1.2.    Eesti meistrivõistlused avaveeujumises:

a)     avaveeujumise Eesti meistrivõistlused;

b)    avaveeujumise Eesti juunioride meistrivõistlused;

c)     avaveeujumise Eesti noorte meistrivõistlused;

d)    *masters*ujumise avavee Eesti meistrivõistlused.

2.1.3.    Eesti karikavõistlused.

2.1.4.    Noortesari.

2.2. EUL liikmete poolt korraldatavad ujumisvõistlused.

**§ III EUL-i POOLT KORRALDATAVATE VÕISTLUSTE LÄBIVIIMISE NÕUDED**

3.1. EUL-i poolt korraldatavad võistlused (punkt 2.1.) viib läbi EUL koostöös kaaskorraldajaga, kellele EUL on andnud korraldamise õigused EUL-i juhatuse poolt kinnitatud kalenderplaani ja juhendi alusel.

3.2. Võistluste stardimaksu kogub EUL või võistluste korraldaja.

3.3. Basseinis toimuvad võistlused peetakse lähtuvalt *World Aquatics*´i reeglitest ning EULi poolt kinnitatud võistlusjuhendist. Avaveeujumise võistlused peetakse vastavalt EUL-i juhatuse poolt kinnitatud juhendile. *Masters*ujumise ja *masters*avaveeujumise erisused on toodud dokumendis „Eesti *masters*ujumise ja *masters*avaveeujumise reeglid“.

3.4.      EUL-i poolt korraldatavad võistlused viiakse läbi:

a) Eesti meistrivõistlused, Eesti juunioride meistrivõistlused ja Eesti noorte meistrivõistlused vähemalt 8 rajaga 50 m ujulas;

b) lühiraja Eesti meistrivõistlused, lühiraja Eesti juunioride meistrivõistlused ja lühiraja Eesti noorte meistrivõistlused vähemalt 8 rajaga 25 m ujulas;

c) *masters*ujumise Eesti meistrivõistlused vähemalt 4 rajaga 50 m ujulas;

d) lühiraja *masters*ujumise Eesti meistrivõistlused vähemalt 4 rajaga 25 m ujulas;

e) Noortesari vähemalt 8 rajaga 25 m ujulas;

f) Eesti karikavõistlused vastavalt kehtivale kinnitatud juhendile.

3.5. Eesti meistrivõistlused avaveeujumises (punkt 2.1.2.) viiakse läbi veekogus, mis vastab turvalisuse ja tervisekaitse normidele.

3.6. EUL poolt korraldatavaid võistlusi saab läbi viia vaid ujulates, mille tingimustele vastavus on kooskõlastatud EULiga.

**§ IV EUL-i POOLT KORRALDATAVATE VÕISTLUSTE OSAVÕTT JA TINGIMUSED**

4.1. Eesti Ujumisliidu poolt korraldatavatel võistlustel (punkt 2.1) on õigus osaleda kõikidel sportlastel, kes vastavad punktis 4.2. sätestatud osavõtutingimustele:

4.2. Osavõtutingimused on:

a) ajalise normatiivi täitmine (kui see on reguleeritud võistlusjuhendiga);

b) EUL-i litsentsi olemasolu (v.a välisvõistlejad, vt punk 4.4 ja 4.6)

c) vanuseklassi kuulumine;

d) määrustepärane ülesandmine;

e) stardimaksu tasumine.

4.3. Võistlustel osalemise ajalised normatiivid (normid) kinnitab EUL-i juhatus. Ajalise normatiivi täitmine annab õiguse osaleda ainult sellel alal, millel ajaline normatiiv on täidetud.

4.4. Eesti meistrivõistlustel, Eesti juunioride meistrivõistlustel ja Eesti noorte meistrivõistlustel saavad osaleda välisvõistlejad, kes kuuluvad World Aquaticsi liikmesorganisatsioonidesse ning kes vastavad osavõtutingimustele a,c,d ja e. Välisvõistlejatel on võimalik ujuda kõikides eelujumistes, finaalidesse pääseb maksimaalselt kaks välisvõistlejat olenemata kas toimub ainult A finaal või A ja B finaal. Otsefinaalidega individuaalaladel (400 m kompleksi, 400 m vabalt, 800 m vabalt ja 1500 m vabalt) on samuti maksimaalselt kahel välisvõistlejal õigus startida kiireimas vahetuses. Välisvõistlejad osalevad väljaspool Eesti meistrivõistluste arvestust ja neid autasustatakse saavutatud koha osalusmedaliga.

4.5. Paraujujate osalemise tingimused EUL-i poolt korraldatavatel võistlustel otsustab EUL-i juhatus.

4.6. *Masters*ujumise Eesti meistrivõistluste osavõtutingimused tulenevad *World Aquatics*´i *masters*ujumise reeglitest ja Eesti *masters*ujumise reeglitest. Võistlustest osavõtt on avatud kõigile *World Aquatics*´i liikmesorganisatsioonidesse kuuluvatele sportlastele.

**§ V       VANUSEKLASSID**

5.1.      Vanuseid arvestatakse jooksva aasta 31. detsembri seisuga.

5.2.      Hooajal kehtivad järgmised vanuseklassid.

5.2.1.   Eesti meistrivõistlused:

a) naised, mehed avatud vanuseklass

c) neiud, noormehed 17.-18. aastased

e) tüdrukud, poised 16. aastased ja nooremad

5.3.2.   Noortesari:

a) tüdrukud, poisid 12., 13. ja 14. aastased

5.3.4.   Avaveeujumine:

a) 10 km avatud vanuseklass

b) 5 km 14.-15. a. poisid ja tüdrukud

16.-17. a. poisid ja tüdrukud

18.-19. a. poisid ja tüdrukud

avatud vanuseklass

c) Teateujumise vanuseklassid:

kuni 16. a. poisid ja tüdrukud

kuni 19. a. poisid ja tüdrukud

avatud vanuseklass

5.3.3.   Mastersujujate vanuseklassid on toodud dokumendis „Eesti *masters*ujumise ja *masters*avaveeujumise reeglid“.

**§ VI**      **LITSENTS**

6.1. Litsents annab õiguse võistlustel (ka välisriikides) esindada EUL-i liikmesklubi (või omavalitsuse hallatavat spordikooli). Igal veespordialal peab olema eraldi litsents (ujumine/avaveeujumine, veepall, kujundujumine).

6.2. Litsents on sportlasepõhine. Kui sportlane vahetab hooaja sees klubi, ei pea uut litsentsi soetama.

6.3. Litsents on hooajapõhine – 1.jaanuar kuni 31.detsember.

6.4. Klubi võib sportlastele litsentse tellida aastaringselt, kuid hiljemalt enne EUL-I poolt korraldatud võistluste juhendis määratud viimase ülesandmise kuupäeva, kus sportlane osaleb. Kui litsents tellitakse hiljem või avastatakse litsentsita ujuja osalemine võistluste järgselt, rakendub kolmekordne litsentsitasu määr.

6.5.      EUL-i hooaja litsentsi maksumuse ja tingimused kinnitab EUL-i üldkoosolek.

6.6.      Hooaja litsentsimaksu tasumise tähtaeg on eelneva hooaja 31. detsember.

6.7.      Litsentsi taotlemisel tuleb klubil ära märkida mittekodanikest ujujad.

**§ VII EESTI MEISTRIVÕISTLUSE ARVESTUSES VÕISTLEVA SPORTLASE ÕIGUSED**

7.1. Eesti meistrivõistluste arvestuses saab võistelda  Eesti kodakondsusega sportlane.

7.1.1. Teateujumises saab Eesti meistrivõistluste arvestuses võistelda võistkond, mille kõik liikmed on Eesti kodakondsusega.

7.2. Eesti juunioride ja Eesti noorte meistrivõistluste arvestuses saab võistelda vastava vanusegrupi sportlane, kellel on:

a) Eesti kodakondsus, või

b) Eesti Vabariigi alaline elamisluba ja kehtiv EUL-i liikmesklubi litsents.

7.2.1. Eesti noorte meistrivõistluste ja Eesti juunioride meistrivõistluste arvestuses saab võistelda võistkond, mille kõik liikmed vastavad punktis 7.2. toodud tingimustele.

7.5. *Masters*ujumise ja *masters*avaveeujumise erisused on toodud dokumendis „Eesti *masters*ujumise ja *masters*avaveeujumise reeglid“.

**§ VIII    KOHTUNIKUD**

8.1 EUL määrab Eesti meistrivõistlusteks ujumises (2.1.1. v.a. mastersujumise meistrivõistlused ja lühiraja mastersujumise meistrivõistlused) ja Eesti karikavõistlusteks referii(d) ja starteri(d). Muud kompetentsed kohtunikud määrab võistlust läbiviiv kaaskorraldaja vastavalt EULi poolt kehtestatud kriteeriumidele.

**§ IX VÕISTLUSTE JUHEND**

9.1. EULi poolt korraldatavate võistluste juhendid avalikustatakse EUL-i kodulehel hiljemalt 60 päeva enne vastavate võistluste algust. EUL võib vajadusel teha juhendites muudatusi.

9.2. EULi poolt korraldatavate võistluste kaaskorraldaja ja võistluste eest vastutav isik määratakse võistlusjuhendiga.

**§ X  ÜLESANDMINE EESTI MEISTRIVÕISTLUSTEL**

10.1. Eesti meistrivõistlustele (v.a. *masters*ujumine ja avaveeujumine) saab sportlasi üles anda tulemustega, mis on ametlikut tõendatavad ja fikseeritud täiselektroonilise või poolelektroonilise ajavõtuga.

10.2. Klubi esitab ülesandmised vastavalt juhendis esitatud tingimustele.

10.3. Ülesandmisaegu ei teisendata.

10.4. Üles saab anda sportlasi, kes on täitnud vastava ala ajalise normatiivi. Normatiiv peab olema täidetud täiselektroonilise või poolelektroonilise ajavõtuga. Normatiivi täitmisel ei ole ajalist piirangut – üles saab anda kõiki sportlasi, kes on kunagi täitnud kehtiva normatiivi ja see on tõendatav.

10.5.    Kui sportlane pole täitnud vastava ala ajalist normatiivi, kuid tal on täidetud sama ala teise basseini (vastavalt kas 25 m või 50 m) normatiiv, saab ta üles anda ilma ülesandmisajata (NT).

10.6.    50/100/200 meetri eelujumised koostatakse üles antud aegade järgi, ilma ülesandmisajata (NT) sportlased asetatakse nõrgemasse vahetusse.

10.7.    400/800/1500 meetri distantsidel koostatakse tugevam vahetus üles antud aegade järgi. Kui kiireima vahetuse komplekteerimiseks pole piisavalt üles antud ajaga sportlasi, komplekteeritakse ilma ülesandmisajata (NT) sportlased kiireima vahetuse täitmiseks sama ala teise basseini (vastavalt kas 25 m või 50 m) tulemuste paremusjärjestusele.

10.8. Ülesandmistes registreeritakse ka teateujumiste alad. Nimelise koosseisu ülesandmise peab tegema kirjalikult võistluste sekretariaati hiljemalt 30 minutit enne vastava võistlusosa algust. Radadele paigutus toimub võistkondade koondaegade paremusjärjestuses, mille aluseks on võistkonnaliikmete *Meet Manager*´i süsteemis olevad individuaalajad. Kui ühel (või enamal) sportlasel puudub teateujumise jaoks sobiv aeg, siis on kogu võistkonna ülesandmise aeg NT.

Teateujumistes võib kasutada ka ujujaid, kes ei osale individuaalsetel distantsidel, kuid vastavad Eesti meistrivõistluste osavõtutingimustele (punkt 4.2.) ning on registreeritud võistlusele ülesandmise tähtajaks.

10.9.    Ujujat saab üles anda alale ühekordselt, k.a. teateujumised.

10.10.  Eelülesandmised (sh teateujumised) esitatakse hiljemalt 5 kalendripäeva enne

võistluste algust kell 23.59.

10.11. Korraldaja saadab osavõtvatele klubidele nende osalejate nimekirja hiljemalt 3 päeva enne võistluste algust.

10.12.  Hilinenud ülesandmisi on võimalik teha kuni 48 tundi enne võistluse algust. Hilinenud ülesandmise tasu on 1,5x võistluse stardimaks.

10.13.  Klubid saavad maha võtta ujujaid ja alasi kuni 24 tundi enne võistluste algust.

10.14. Aladel osalejate nimekirjad saadetakse kõigile klubidele 24 tundi enne võistluse algust.

10.15. Stardiprotokoll saadetakse hiljemalt võistluspäeva eelsel õhtul kell 19:00.

10.16.*Masters*ujumise ja *masters*avaveeujumise erisused on toodud dokumendis „Eesti *masters*ujumise ja m*asters*avaveeujumise reeglid“.

**§ XI      STARDIMAKS**

11.1.    EULi poolt korraldatavate võistluste stardimaksude suurused kinnitab hooajaks EUL-i juhatus.

11.2.    Stardimaksu tasuvad klubid. *Masters*- ja avaveeujumise meistrivõistlustel on võimalik tasuda ka eraisikuna.

11.3     Arve esitatakse 24h enne võistluse algust avaldatud osalejate nimekirja järgi.

11.4.    Tasutud stardimaks ei kuulu tagastamisele.

**§ XII     STARDIST LOOBUMINE**

12.1. Sportlase stardist loobumisest võistluste ajal teatada võistluste sekretariaati kirjalikult vastaval blanketil esimesel võimalusel.

12.1.1. Starti mitte ilmumine (kui ei ole teavitatud loobumisest hiljemalt eelmise ala lõpuks) toob kaasa rahatrahvi (ühekordne stardimaks) ja stardikeelu samas võistlusosas.

12.1.2 Alasid, millel toimub üks kiirem vahetuses õhtuses osas käsitletakse kui eelujumisi. Mahavõtmine peab toimuma hiljemalt eelmise ala lõpuks  hommikuses programmis.

12.2. Finaali koosseis kinnitatakse 30 minutit pärast vastava finaali koosseisu väljakuulutamist sekretariaadi poolt. Ujumisest võib ujuja (ka varu) loobuda 30 min jooksul pärast vastava finaali koosseisu väljakuulutamist. Loobumise aluseks on võistluste sekretariaati esitatud klubi esindaja kirjalik teade.

12.2.1. Finaali koosseis nimetatakse koos kahe varuujujaga (välisvõistlejaid varude hulka ei arvestata).

12.2.2. Finaalist loobunud ujuja või teateujumise võistkonna asemel pääseb finaali eelujumiste põhjal parim finaali mittepääsenu.

12.3.    Võistleja, kes ei stardi finaalis määruste kohase loobumiseta või tervislikel põhjustel, ei saa startida enam ühelgi selles võistlusosas toimuval alal, k.a. teateujumised ning määratakse rahatrahv (ühekordne stardimaks).

12.3.1. Tervislikel põhjustel finaalis mitteosalemist käsitleb referii.

**§ XIII    PROTESTID**

13.1.    Protestid on võimalikud,

a) kui ei järgita võistluse läbiviimise reegleid ja eeskirju,

b) kui võistlust ja/või võistlejaid ohustavad muud tingimused,

c) referii otsuste vastu

13.2.    Protest tuleb esitada

a) referiile,

b) kirjalikult vastaval vormil,

c) vastava klubi ametliku esindaja poolt,

d) koos tagatisrahaga 50 eurot,

e) hiljemalt 30 minuti jooksul pärast vastava ala lõppu.

13.3.    Kõik protestid vaatab läbi referii koheselt. Protesti tagasilükkamisel peab ta oma otsust põhjendama. Klubi esindaja võib tagasilükkamise edasi kaevata 7 tööpäeva jooksul EULi juhatusele, kes kutsub vajadusel kokku EULi apellatsioonikohtu. EUL-i apellatsioonikohtusse kuuluvad – 3 EUL-i *World Aquatics*´i kohtunikku, 1 EUL-i juhtorgani esindaja, 1 Treeneritekogu juhatuse esindaja.

13.4.    Protesti tagasilükkamise korral jääb tagatisraha võistluste korraldajale. Protesti rahuldamise korral tagatisraha tagastatakse.

**§ XIV   AUTASUSTAMINE**

14.1.    Ametlikud tulemused avalikustatakse hiljemalt 5 minuti jooksul peale vastava distantsi lõppemist läbi informaatori või *online* tulemuste portaalis või paberkandjal selleks määratud kohas.

14.2.    Eesti meistrivõistlustel (v.a. *masters*ujumise Eesti meistrivõistlustel) autasustatakse Eesti meistrivõistluste arvestuses iga ala kolme paremat meistrivõistluste medalitega.

14.3.    Kui mõnel alal läheb koht jagamisele, autasustatakse kõiki selle ala medalikohale ujunud ujujaid või teateujumise võistkondi samaväärse kõrgema koha medaliga. Sellisel juhul jäetakse madalama koha medalid välja andmata.

14.4.     Autasustamisel osalemine on kohustuslik. Medali (ja auhinna) saab kätte ainult vastava ala autasustamiseks ettenähtud ajal.

**§ XV     RÄNDKARIKAD**

15.1.    Eesti meistrivõistlustel (2.1.1.a) antakse välja vastavalt Lisale 2.

15.2.    Rändkarika enda kätte saanud sportlased peavad rändkarika tagastama EUL büroole hiljemalt 30 päeva enne Eesti meistrivõistluste algust.

**§ XVI   EUL-i LIIKMETE POOLT KORRALDATAVAD UJUMISVÕISTLUSED**

16.1.    EUL-i sekretariaat esitab oma liikmetele EUL-i poolt järgmisel hooajal korraldatavate võistluste ja rahvusvaheliste tiitlivõistluste plaani liikmetele hiljemalt 15.septembriks.

16.2.    EUL-i liikmete poolt järgmisel hooajal korraldatavad ujumisvõistlused tuleb registreerida EUL büroos hiljemalt käimasoleva hooaja 30.septembriks. Kirjalikus taotluses näidatakse ära võistluse nimetus, toimumise aeg, koht, ujula pikkus ja osalemistingimused (kinnine, kutsetega, lahtine, ajavõtusüsteemi kasutamine)*.*

16.3.    Hilinenud taotlused võistluse registreerimiseks tuleb esitada EUL-i büroole hiljemalt 14 päeva enne võistluste toimumist. Kalendri muudatused Eesti tiitlivõistluste osas kinnitab  EUL-i juhatus. Klubivõistlused kinnitab büroo.

16.4.    Alates 01.01.2024 edastatakse [www.swimrankings.net](http://www.swimrankings.net/) andmebaasi vaid nende võistluste tulemused, mis on läbi viidud ujulates, mille tingimustele vastavus on kooskõlastatud EULiga ja kus võistlustulemused on fikseeritud poolelektroonilise või täiselektroonilise ajavõtusüsteemiga. Käsitsi ajavõtuga võistluste tulemusi andmebaasi ei edastata.

16.5.    Kui elektroonikaga võistlus on korraldatud läbi Meet Manageri ja võistlus vastab punktis 16.4. toodud tingimustele (täiselektrooniline või poolelektrooniline ajavõtt), võib võistluse korraldaja laadida võistlustulemused www.swimrankings.net andmebaasi otse läbi programmi või veebivormi.

16.6.    Kui võistlus vastab punktis 16.4. toodud tingimustele (täiselektrooniline või poolelektrooniline ajavõtt), kuid ei ole korraldatud läbi Meet Manageri, edastab korraldaja võistluste juhendi ja tulemused EUL-i büroole www.swimrankings.net andmebaasi edastamiseks.

16.7.    Alates 01.01.2024 peab igal võistluskalendris oleval võistlusel osalema vähemalt üks EUL-i litsentsiga kohtunik.

**§ XVII EESTI REKORDID**

17.1.    Eesti rekordit (sh noorte, juunioride ja absoluutklassi rekordit) saab püstitada ainult Eesti spordikodakondsusega sportlane.

17.1.1. Eesti rekordit teateujumises saab püstitada võistkond, mille kõik liikmed on Eesti spordikodakondsusega sportlased.

17.2. Rekord loetakse määrustepäraseks, kui aeg on mõõdetud täiselektroonilise ajavõtusüsteemiga võistlustel mille määrustele vastavuse eest vastutab *World Aquatics*´i või EUL-i kategooriaga referii ning basseinis, mille mõõtmed on vastavuses EULi reeglitega.

17.3. Eestis toimuv võistlus, kus on rekord püstitatud, peab olema kinnitatud EUL-i kalenderplaanis.

17.4. *Masters*ujumise ja *masters*avaveeujumise erisused on toodud dokumendis „Eesti *masters*ujumise ja *masters*avaveeujumise reeglid“.

**§ XVIII KLUBIVAHETUS**

18.1. Klubivahetuseks loetakse ujuja klubilises liikmelisuses toimunud muutusi.

18.2. Iga sportlane võib ühel hooajal olla mitme EUL-i liikme liige, kuid mitte ühel veespordialal samaaegselt.

18.3.    Hooaja keskel toimuva sportlase klubivahetuse registreerimise aluseks on vastaval blanketil kirjalik teatis EUL-i büroole koos sportlase (alaealise puhul lapsevanema või seadusliku esindaja) ning mõlema klubi juhi kinnitusega.

18.4.    Kui sportlane vahetab klubi kuni 31. jaanuarini, arvestatakse eelmise hooaja punktid, rekordid jms toetused eelmisele klubile. Uue hooaja punktid arvestatakse klubile, mille liikmeks ta astus.

18.5.    Kui ujuja vahetab klubi pärast 31. jaanuarit, arvestatakse tema punktid, rekordid jms toetused, käesoleva hooaja lõpuni klubile, mille liige ta enne klubivahetust oli.

18.6.    Klubivahetusega seotud klubivaheliste erimeelsuste puhul saab otsustavaks sportlase või tema eestkostja vastav avaldus.

§ XIX    EESTI SPORDIKODAKONDSUS

19.1.    Spordikodakondsuse reeglite aluseks on kehtiv *World Aquatics*´i üldjuhend.

19.2.    Eesti spordikodakondsuse tingimused:

            a) sportlasel peab olema Eesti kodakondsus;

            b) sportlane peab olema EUL-i liikmesklubi liige ja tal peab olema EUL-i litsents;

c) Eestis alaliselt mitte elav või topeltkodakondsusega sportlane peab isikliku avalduse alusel teavitama EUL-i enda spordikodakondsuse valikust;

d) vastava avalduse saamisel teeb EUL *World Aquatics*´isse järelepärimise sportlase spordikodakondsuse staatuse kohta.

e) EUL teavitab ka sportlase alalise elukoha riigi ujumisliitu ja/või välisklubi vastava avalduse saamisest.

19.3.    Kui sportlasel on korraga Eesti ja mõne teise riigi kodakondsus, siis saab tema Eesti spordikodakondsus alguse esmakordse osalemisega rahvusvahelistel võistlustel Eesti koondise või delegatsiooni eest eeldusel, et tal ei ole mõne teise riigi spordikodakondsust ja punktis 18.2 toodud tingimused on täidetud.

19.4.    Spordikodakondsuse muutmine on võimalik vastavalt *World Aquatics*´i üldjuhendile.

**§ XX     EESTI KOONDISE JA EUL-i KUULUVATE ORGANISATSIOONIDE OSALEMISEST RAHVUSVAHELISTEL VÕISTLUSTEL**

20.1.    Eesti koondisesse saavad kuuluda ja rahvusvahelistel võistlustel Eesti Vabariiki esindada ainult Eesti spordikodakondsusega sportlased, kes omavad EULi liikmesklubi litsentsi.

20.2.    Klubide välisvõistlusel osalemise puhul teatab klubi võistlustel osalemisest bürood eelnevalt.

20.3.    Võistlustel saadud stardist loobumise trahvi maksab:

a)     EUL-i liige, kelle sportlasele trahv määrati;

b)    võistkonna esindaja, kui trahvi määramine tulenes tema väärasttegevusest või tegevusetusest.

20.4.    Vastavalt *World Aquatics*´i ja *European Aquatics*´i reeglitele ei ole lubatud osaleda võistlustel nendesse organisatsioonidesse mittekuuluvates riikides.

**§ XXI   AUSA MÄNGU PÕHIMÕTETE JÄRGMINE**

21.1.   Osaledes EULi ametlikel võistlustel, kohustuvad sportlased, klubid ja klubides tegutsevad isikud:

a) kinni pidama Ausa Mängu (Fair Play) põhimõtetest ja lähtuma lojaalsuse, aususe ja sportlikkuse printsiipidest;

b) hoiduma igasugusest käitumisest, mis kahjustab või võib kahjustada ujumise kui spordiala mainet, EUL-i ametlike võistluste usaldusväärsust või aususe põhimõtet.

21.2.    Ujumise mainet, võistluste usaldusväärsust ja aususe põhimõtet kahjustav käitumine on:

a) aktiivne või passiivne seotus altkäemaksude või korruptsiooniga ujumise või ujumisvõistlustega seotud küsimustes;

b) sportlasele või klubis tegutsevale isikule teatavaks saanud avalikkusele mitte teadaoleva informatsiooni kasutamine selliselt, et võistluse aususe põhimõte saab kahjustada;

c) otsene või kaudne võistluse käigu eelnev fikseerimine (kokkuleppimine) või katse seda teha, sõltumata sellest, kas sellise tegevuse eesmärk on finantsilise kasu saamine;

d) isikliku või kolmandale isikule kasu saamise eesmärgil otseselt või kaudselt panustamises või sellega sarnases tegevuses osalemine võistluse tulemuse peale võistlustel, milles osaleb sportlane või klubis tegutsev isik ise või talle  lähedaselt tuttav isik. Sportlase või klubis tegutseva isiku poolt panustamine Eestis toimuvate EULi ametlike võistluste peale on keelatud;

e) sportlasele või klubis tegutsevale isikule teatavaks saanud konfidentsiaalse info loata kasutamine või meediasse edastamine;

f) võistlustel või võistlustega seotult provokatiivsele käitumisele üleskutsumine;

g) vägivaldne käitumine võistlustel;

h) võistluses eelise saamiseks ebasportlikult käitumine;

i) dopingu kasutamine või dopingu kasutamise katse, sportlasele dopingu andmine või sportlase kihutamine dopingut tarvitama;

j) EUL-i sekretariaadi viivitamatult teavitamata jätmine sportlasele või klubis tegutsevale isikule teatavaks saanud dopingu tarvitamise juhtumist või dopingu tarvitamise katsest või muudest punktis 2. nimetatud rikkumistest.

21.3.   Sportlased, klubid ja klubides tegutsevad isikud kohustuvad tegema EUL-i juhatuse, sekretariaadi ja komisjonidega koostööd, võitlemaks punktis 21.2. nimetatud tegude ja tegevusetuse vastu.

21.4.   Punktis 21.2. nimetatud kohustuste rikkumise uurimiseks, vaidluste lahendamiseks ning rikkujate karistamise osas EUL-i juhatusele ettepanekute tegemiseks on pädev EUL-i Treeneritekogu juhatus, kellel on õigus kaasata oma töösse spetsialiste. EUL-i Treeneritekogu juhatuse ettepanekul kinnitab rikkumiste eest karistused EUL-i juhatus.

21.5.   EUL-i juhatus võib punktis 21.2. nimetatud rikkumiste eest sportlast, klubi või klubis tegutsevat isikut karistada:

a) hoiatusega;

b) noomitusega;

c) rahatrahviga;

d) sportlast võistluskeeluga määratud või määramata ajaperioodiks;

e) klubis tegutsevat isikut treeningute ning võistluste juhendamise keeluga määratud või määramata ajaperioodiks;

f) sportlast või klubis tegutsevat isikut ujumise alal tegutsemise tähtaegse või tähtajatu keeluga;

g) klubi võib karistada võistlustulemuse tühistamisega;

h) klubi võib karistada keeluga litsentseerida uusi sportlasi;

i) klubi võib karistada EULi ametlikel võistlustel saavutatud koha tühistamisega.

21.6.   Punktis 21.5. nimetatud karistused jõustuvad EUL-i juhatuse poolt vastava kirjaliku otsuse tegemise hetkest.

EUL juhatusel on õigus teha antud juhendisse parandusi ja täiendusi.

Käesolev Üldjuhend on kinnitatud Eesti Ujumisliidu 16.11.2022 juhatuse koosoleku otsusega.

Muudatused on sisse viidud 17.05.2023 juhatuse koosoleku otsusega.

LISA 1

**NIMELISED RÄNDKARIKAD**

Eesti meistrivõistlustel antakse välja järgmised rändkarikad vastavate alade võitjatele:

- Triin Aljand                                 naiste 50 m vabalt

- Gunnar Päron                             meeste 100 m vabalt

- Anne (Tippel) Laur                      naiste 100 m vabalt\*

- Endel Press                                 meeste 400 m vabalt

- Ulvi (Voog) Indrikson                  naiste 400 m vabalt

- Aivi Kulla                                     naiste 800 m vabalt

- Erich Mõtlik                                meeste 1500 m vabalt

- Anne Reintam                             naiste 200 m selili

- Kaire Indrikson                            naiste 100 m selili

- Veiko Siimar                                meeste 100 m selili

- Ilmar Ojase                                 meeste 200 m selili

- Vaike Strandberg                        naiste 100 m liblikat\*

- Paul Aguraiuja                            meeste 100 m liblikalt\*

- Huko Peder                                 meeste 200 m liblikat\*

- Triin Kitsel-Jürisoo                      naiste 200 m liblikat

- Eve (Uusmees) Maurer               naiste 100 m rinnuli\*

- Heldur Laurits                             meeste 200 m rinnuli

- Vilma (Laanemaa) Eskola           naiste 200 m kompleksi\*

- Oleg Labzin                                 meeste 200 m kompleksi

- Gunnar Tõnning                          meeste 400 m kompleksi

\* - kadunud või taastamisel